RÅDETS DIREKTIV af 23. november 1995 om Fællesskabets liste over ugunstigt stillede landbrugsområder i henhold til direktiv 75/268/EØF (Sverige) (95/498/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), særlig artikel 2, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet (2), og

ud fra følgende betragtninger:

En væsentlig del af Sveriges område lider under varige naturbetingede ulemper, og i erklæring 37 i tiltrædelsesakten af 1994 erkendes det, at bjergområder og ugunstigt stillede landbrugsområder i henhold til artikel 3 i direktiv 75/268/EØF hurtigst muligt bør afgrænses;

de varige naturbetingede ulemper i disse områder medfører højere produktionsomkostninger og gør det umuligt for landbrugerne i disse områder at opnå rimelig produktionsindtjening, der svarer til den, som tilsvarende landbrugere i andre områder har;

den svenske regering har i henhold til artikel 2, stk. 1, i direktiv 75/268/EØF sendt Kommissionen en liste over de kommuner og, om nødvendigt, sogne (församlingar), der vil kunne opføres på Fællesskabets liste over ugunstigt stillede landbrugsområder, samt oplysninger om disse områders særlige kendetegn;

på basis af de foreliggende oplysninger kan det konkluderes, at der i alle områder nord for den 62. breddegrad er meget vanskelige klimaforhold, som giver en yderst kort vækstperiode, og at disse områder således opfylder betingelserne i artikel 3, stk. 3, i direktiv 75/268/EØF;

for Sveriges vedkommende gør ovennævnte erklæring 37 det muligt efter artikel 3, stk. 3, i direktiv 75/268/EØF at fastlægge fire af de fem støtteberettigede landbrugsområder i det nordlige Sverige på tidspunktet for dette lands tiltrædelse af Den Europæiske Union;

visse af de tilgrænsende kommuner kan klassificeres i henhold til artikel 3, stk. 3, i det omfang der her er meget vanskelige klimaforhold, som giver en væsentlig afkortet vækstperiode på højst 170 dage med en gennemsnitstemperatur på 5 °C eller derover;

ved stejle skråninger som omhandlet i artikel 3, stk. 3, andet led, i direktiv 75/268/EØF, forstås skråninger med en hældning på over 20 %;

når der foreligger en kombination af de to faktorer højde og hældning, jf. artikel 3, stk. 3, tredje led, i direktiv 75/268/EØF, er de kriterier, der anvendes, dels en minimumshøjde på 500 m, dels en gennemsnitlig hældning på mindst 15 %;

med hensyn til kendetegn såsom forholdsvis uproduktive jorder og bedrifters økonomiske resultater langt under gennemsnittet, jf. artikel 3, stk. 4, litra a) og b), i direktiv 75/268/EØF, er områderne blevet afgrænset ved hjælp af et standardudbytteindeks for de vigtigste enårige afgrøder og et indeks for bedrifternes bruttoværditilvækst pr. årsarbejdsenhed (ÅAE);

maksimumsværdien for de to gennemsnitsindekser for hvert af de ovenfor omhandlede områder er fastsat til 80 % af det nationale gennemsnitsindeks; i visse særlige tilfælde anvendes det gennemsnitlige standardudbytteindeks ikke for de ugunstigt stillede landbrugsområder, hvor foderarealet udgør over 70 % af det udnyttede landbrugsareal (ULA), jf. artikel 4 g, stk. 3, andet led, i Rådets forordning (EØF) nr. 805/68 af 27. juni 1968 om den fælles markedsordning for oksekød (3) som ændret ved forordning (EØF) nr. 2066/92 (4);

med hensyn til lav befolkningstæthed eller befolkningstilbagegang, jf. artikel 3, stk. 4, litra c), i direktiv 75/268/EØF, er der blevet lagt følgende kriterier til grund: en befolkningstæthed på højst 50 indbyggere pr. km2 uden hensyn til den gennemsnitlige nationale befolkningstæthed, der kun er på 21 indbyggere pr. km2, eller en årlig befolkningstilbagegang på over 0,5 % samt en erhvervsaktiv befolkning i landbruget af en betydelig størrelse i forhold til den samlede erhvervsaktive befolkning i kommunen;

ved afgrænsningen af områder, der har særlige ulemper, og som kan sidestilles med ugunstigt stillede områder, jf. artikel 3, stk. 5, i direktiv 75/268/EØF, er der som kriterier anvendt ugunstige naturforhold, der afspejles i de to anvendte indeksers værdi, som ligger under det nationale gennemsnit, og varige særlige ulemper, der er kendetegnende for:

- et område med bakkede skråninger og opsplittede landbrugsarealer

- et vådområde

- et område, der undertiden oversvømmes eller er vandlidende

- et ø-, kyst- eller indsøområde

det samlede areal af de områder, der er omhandlet i artikel 3, stk. 5, i direktiv 75/268/EØF, overstiger ikke 4 % af den omhandlede medlemsstats samlede areal;

ovennævnte kriterier og værdier, som den svenske regering har anvendt ved afgrænsningen af de typer områder, som den har givet Kommissionen meddelelse om, svarer til kendetegnene for henholdsvis bjergområder, ugunstigt stillede områder og områder med særlige ulemper som omhandlet i artikel 3, stk. 3, 4 og 5, i direktiv 75/268/EØF;

Sverige har et stort antal øer; listen over mindre øer, jf. artikel 3, stk. 5, kan suppleres senere og gøres til genstand for en kommissionsbeslutning i henhold til artikel 2, stk. 3, i direktiv 75/268/EØF -

UDSTEDT FØLGENDE DIREKTIV:

Artikel 1

Fællesskabets liste over de ugunstigt stillede områder i Sverige er opført i bilag I, II og III til dette direktiv, og disse områder optages i Fællesskabets liste over ugunstigt stillede områder som omhandlet i artikel 3, stk. 3, 4 og 5, i direktiv 75/268/EØF.

Artikel 2

Dette direktiv er rettet til Kongeriget Sverige.

Udfærdiget i Bruxelles, den 23. november 1995.

På Rådets vegne

C. WESTENDORP y CABEZA

Formand

(1) EFT nr. L 128 af 19. 5. 1975, s. 1. Direktivet er senest ændret ved tiltrædelsesakten af 1994.

(2) Udtalelsen afgivet den 17. november 1995 (endnu ikke offentliggjort i Tidende).

(3) EFT nr. L 148 af 28. 6. 1968, s. 24. Forordningen er senest ændret ved Kommissionens forordning (EF) nr. 2417/95 (EFT nr. L 248 af 14. 10. 1995, s. 39).

(4) EFT nr. L 215 af 30. 7. 1992, s. 49.

ANEXO I Zonas desfavorecidas tal como se definen en el apartado 3 del artículo 3 de la Directiva 75/268/CEE BILAG I Ugunstigt stillede områder, jf. artikel 3, stk. 3, i direktiv 75/268/EØF ANHANG I Benachteiligte Gebiete im Sinne von Artikel 3 Absatz 3 der Richtlinie 75/268/EWG ÐÁÑÁÑÔÇÌÁ É ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 3 ôçò ïäçãßáò 75/268/ÅÏÊ ANNEX I Less-favoured areas within the meaning of Article 3 (3) of Directive 75/268/EEC ANNEXE I Zones défavorisées au titre de l'article 3 paragraphe 3 de la directive 75/268/CEE ALLEGATO I Zone svantaggiate ai sensi dell'articolo 3, paragrafo 3 della direttiva 75/268/CEE BIJLAGE I Probleemgebieden in de zin van artikel 3, lid 3, van Richtlijn 75/268/EEG ANEXO I Zonas desfavorecidas na acepção do nº 3 do artigo 3º da Directiva 75/268/CEE LIITE I Direktiivin 75/268/ETY 3 artiklan 3 kohdan mukaisesti epäsuotuisiksi määritettyjä alueita BILAGA I Mindre gynnade områden i enlighet med artikel 3.3 i direktiv 75/268/EEG

>TABELPOSITION>

ANEXO II Zonas desfavorecidas tal como se definen en el apartado 4 del artículo 3 de la Directiva 75/268/CEE BILAG II Ugunstigt stillede områder, jf. artikel 3, stk. 4, i direktiv 75/268/EØF ANHANG II Benachteiligte Gebiete im Sinne von Artikel 3 Absatz 4 der Richtlinie 75/268/EWG ÐÁÑÁÑÔÇÌÁ ÉÉ ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 4 ôçò ïäçãßáò 75/268/ÅÏÊ ANNEX II Less-favoured areas within the meaning of Article 3 (4) of Directive 75/268/EEC ANNEXE II Zones défavorisées au titre de l'article 3 paragraphe 4 de la directive 75/268/CEE ALLEGATO II Zone svantaggiate ai sensi dell'articolo 3, paragrafo 4 della direttiva 75/268/CEE BIJLAGE II Probleemgebieden in de zin van artikel 3, lid 4, van Richtlijn 75/268/EEG ANEXO II Zonas desfavorecidas na acepção do nº 4 do artigo 3º da Directiva 75/268/CEE LIITE II Direktiivin 75/268/ETY 3 artiklan 4 kohdan mukaisesti epäsuotuisiksi määritettyjä alueita BILAGA II Mindre gynnade områden i enlighet med artikel 3.4 i direktiv 75/268/EEG

>TABELPOSITION>

ANEXO III Zonas desfavorecidas tal como se definen en el apartado 5 del artículo 3 de la Directiva 75/268/CEE BILAG III Ugunstigt stillede områder, jf. artikel 3, stk. 5, i direktiv 75/268/EØF ANHANG III Benachteiligte Gebiete im Sinne von Artikel 3 Absatz 5 der Richtlinie 75/268/EWG ÐÁÑÁÑÔÇÌÁ ÉÉÉ ÌåéïíåêôéêÝò ðåñéï÷Ýò êáôÜ ôçí Ýííïéá ôïõ Üñèñïõ 3 ðáñÜãñáöïò 5 ôçò ïäçãßáò 75/268/ÅÏÊ ANNEX III Less-favoured areas within the meaning of Article 3 (5) of Directive 75/268/EEC ANNEXE III Zones défavorisées au titre de l'article 3 paragraphe 5 de la directive 75/268/CEE ALLEGATO III Zone svantaggiate ai sensi dell'articolo 3, paragrafo 5 della direttiva 75/268/CEE BIJLAGE III Probleemgebieden in de zin van artikel 3, lid 5, van Richtlijn 75/268/EEG ANEXO III Zonas desfavorecidas na acepção do nº 5 do artigo 3º da Directiva 75/268/CEE LIITE III Direktiivin 75/268/ETY 3 artiklan 5 kohdan mukaisesti epäsuotuisiksi määritettyjä alueita BILAGA III Mindre gynnade områden i enlighet med artikel 3.5 i direktiv 75/268/EEG

>TABELPOSITION>